
Tisztelt Képviselő-testület!

Az önkormányzat minden évben - a köztisztviselők és a polgármester cafetéria-juttatásával egyidejűleg – megvizsgálja az önkormányzat további alkalmazottai hasonló jutatásainak lehetőségét is. 
A Társulási Tanács ülés napirendjén szerepel a Bogyiszló-Fácánkert Óvodafenntartó Társulás és a Bogyiszlói Kistarisznya Óvoda költségvetése, melyben – az önkormányzati hozzájárulás magas aránya miatt – nem szerepel az alkalmazottak cafetéria-juttatása. 
Javasoljuk, hogy annak ellenére, hogy erre a munkavállalói körre a jogszabály nem írja elő a kötelező juttatást, vagy a kötelező mértéket, a közalkalmazottaink és a határozatlan időre kinevezett, Munka Törvénykönyvének hatálya alá tartozó dolgozóink is részesüljenek ilyen jellegű juttatásban. 

Az idei évre a személyi jövedelemadóról szóló 1995. évi CXVII. törvény 71. §  (1) bekezdése az alábbiak szerint szabályozza a kedvezményesen  adható mértéket: 

 (1) ]Béren kívüli juttatásnak minősül – ha a juttató a munkáltató-a munkavállalónak  

a)  személyére és közeli hozzátartozói személyére tekintettel a munkáltató tulajdonában, vagyonkezelésében lévő üdülőben nyújtott üdülési szolgáltatás révén juttatott jövedelemből az adóévben személyenként a minimálbér összegét meg nem haladó rész; 

b)  a munkavállaló választása szerint 

ba) munkahelyi (üzemi) étkeztetésnek minősülő szolgáltatás keretében a munkáltató telephelyén működő étkezőhelyen megvalósuló ételfogyasztás formájában juttatott jövedelemből a havi 12 ezer 500 forintot meg nem haladó rész [ideértve a kizárólag az adott munkáltató telephelyén működő munkahelyi (üzemi) étkezőhelyen az említett értékben és célra felhasználható – a munkáltató vagy az étkezőhelyet üzemeltető személy által kibocsátott – utalványt, elektronikus adathordozót is], és/vagy 

bb)  Erzsébet-utalvány formájában juttatott jövedelemből (az adóéven belül utólagosan adva is) a juttatás alapjául szolgáló jogviszony minden megkezdett hónapjára a havi 8 ezer forintot meg nem haladó rész; 

c)  az adóévben Széchenyi Pihenő Kártya 

ca)  szálláshely alszámlájára utalt, kormányrendeletben meghatározott szálláshely-szolgáltatásra felhasználható – több juttatótól származóan együttvéve – legfeljebb 225 ezer forint támogatás; 

cb)  vendéglátás alszámlájára utalt, melegkonyhás vendéglátóhelyeken (ideértve a munkahelyi étkeztetést is) kormányrendeletben meghatározott étkezési szolgáltatásra felhasználható – több juttatótól származóan együttvéve – legfeljebb 150 ezer forint támogatás; 

cc)  szabadidő alszámlájára utalt, a szabadidő-eltöltést, a rekreációt, az egészségmegőrzést szolgáló, kormányrendeletben meghatározott szolgáltatásra felhasználható – több juttatótól származóan együttvéve – legfeljebb 75 ezer forint támogatás; 

d)  

e)  iskolakezdési támogatás címén juttatott jövedelemből gyermekenként, tanulónként a minimálbér 30 százalékát meg nem haladó rész; 

f) a munkáltató nevére szóló számlával megvásárolt, kizárólag a munkavállaló helyi utazására szolgáló bérlet formájában juttatott jövedelem; 

Az Erzsébet utalvány kedvezményesen adható mértéke tehát havi 8000 forint. 
A bérgazdálkodásban a személyi juttatások tervezése 2013. decemberétől 2014. novemberéig 

történik, ami 12 havi Erzsébet utalvány kifizetését jelenti. A béren kívüli juttatást a fenntartó önkormányzat kedvezményes adózási feltételekkel tudja biztosítani. A béren kívüli juttatások kedvezményezettsége a kifizetői közteher-fizetés mellett adható egyéb juttatásokhoz képest a tavalyi évben csökkent. A béren kívüli juttatások után a munkáltatónak 2013. január 1-jétől továbbra is 1,19-szeres adóalap-szorzóval számolva 16 % személyi jövedelemadót kell fizetnie, viszont az egészségügyi hozzájárulás (eho) nem 10, hanem 14 % lesz, vagyis összességében az eddigi 30,94 százalékos kötelezettség 35,7 százalékra nő. Ez a 27 %-os eho-val, 51,17 százalék összes kifizetői kötelezettséggel adható többi juttatáshoz képest még így is jóval kedvezőbb.
A jelen ülésre előterjesztett költségvetési rendelet havi a két kolléga részére összesen 150 ezer forint összegű keretet tartalmaz. 
A költségvetési rendelettervezet tárgyalása során kialakult állásponttól függően javaslom az alábbi határozati javaslat elfogadását.

Határozati javaslat

az önkormányzat alkalmazottainak cafetéria-juttatása

Fácánkert Község Önkormányzatának Képviselő-testülete az önkormányzat alkalmazásában álló közalkalmazottak, és a határozatlan időre kinevezett, Munka Törvénykönyvének hatálya alá tartozó dolgozó 2014. évi cafetéria-juttatására összesen bruttó 481.000 forint összegű keretet biztosít, és felhatalmazza a polgármestert a juttatással kapcsolatos egyéb munkáltatói jogkörök gyakorlására.  
Felelős: Orbán Zsolt polgármester

